சிந்தியா ஜெர்மானோட்டா

சிந்தியா லூயிஸ் ஜெர்மானோட்டா (Cynthia Louise Germanotta) (பிறப்பு: ஆகஸ்ட் 30,1954) அமெரிக்காவைச் சேர்ந்த தொண்டுப் பணிகளைச் செய்பவரும், ஆர்வலரும் மற்றும் தொழில் முனைவோரும் ஆவார். இவர் தனது மகளும் பாடகியுமான லேடி காகாவுடன் இணைந்து 2012 இல் நிறுவிய பார்ன் திஸ் வே அறக்கட்டளையின் தலைவராக உள்ளார்.

 இளமை வழ்க்கை 
சிந்தியா, ஆகஸ்ட் 30,1954 அன்று மேற்கு வர்ஜீனியாவில் சிந்தியா லூயிஸ் பிஸ்ஸெட் என்ற பெயரில் பிறந்தார். பாடகரான இவரின் தந்தை பால் டக்ளஸ் பிஸ்ஸெட் வாகனக் காப்பீட்டு நிறுவனத்தின் முகவர். சிந்தியா தனது தாயார் மூலம் இத்தாலிய வம்சாவளியைச் சேர்ந்தவர். மேலும் தனது தந்தை மூலம் இசுக்கொட்லாந்து, ஆங்கிலம் மற்றும் ஜெர்மன் வம்சாவளியைச் சேர்ந்தவர். இவருக்கு பால் என்ற ஒரு மூத்த சகோதரரும் செரில் ஆன் என்ற ஒரு தங்கையும் உள்ளனர்.

மேற்கு வர்ஜீனியாவின் கிளென் டேலில் உள்ள ஜான் மார்ஷல் உயர்நிலைப் பள்ளியில் சிந்தியா பட்டம் பெற்றார். பின்னர் மேற்கு வர்ஜீனியா பல்கலைக்கழகத்தில் பயின்றார். ஜார்ஜ் வாஷிங்டன் பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றார். மேற்கு வர்ஜீனியா பல்கலைக்கழகத்தில் இருந்தபோது, ஜெர்மானோட்டா பார்வையாளர்களை ஊக்குவிக்கும் பெண்கள் குழுவில் ஒருவராகவும், சி ஒமேகா என்ற ஒரு பெண்கள் சகோதரத்துவ அமைப்பின் உறுப்பினராகவும் இருந்தார்."CHARACTERS: The West Virginia brain drain made one of the world's greatest popstars |". December 18, 2020.

சிந்தியா, வெரிசோனில் விற்பனை மற்றும் நிர்வாகத்தில் தொலைத்தொடர்பு நிர்வாகியாக பணியாற்றினார்.

 தொண்டு மற்றும் செயல்பாடு 
2012 ஆம் ஆண்டில், சிந்தியாவும் அவரது மகள் லேடி காகா இருவரும் சேர்ந்து போர்ன் திஸ் வே என்ற அறக்கட்டளையை நிறுவினர். இது இளைஞர்களை ஊக்குவிப்பதிலும், கொடுமைப்படுத்துவதை முடிவுக்குக் கொண்டுவருவதிலும், சமூகங்களைக் கட்டியெழுப்புவதிலும் கவனம் செலுத்தும் ஒரு இலாப நோக்கற்ற அமைப்பாகும்.

சிந்தியா ஜெர்மானோட்டா ரொனால்ட் ஓ. பெரல்மேன் இதய நிறுவனத்தின் இதய ஆரோக்கியத்திற்கான மகளிர் அமைப்பின் வழக்கறிஞராக உள்ளார். மேலும், நெப்ராஸ்கா-லிங்கன் பல்கலைக்கழகத்தில் அதிகாரமளித்தல் முன்முயற்சியின் குழுவில் பணியாற்றுகிறார். இவர் கொலம்பஸ் குடிமக்கள் அறக்கட்டளையின் பெண்கள் துணைக் குழுவிலும் பணியாற்றினார். இதற்காக இவர் 2015 இல் மனிதாபிமான விருதைப் பெற்றார். 2016 ஆம் ஆண்டு நிலவரப்படி, பார்சன்ஸ் கலை மற்றும் வடிவமைப்பு கல்லூரியின் ஆட்சிமன்றக் குழுவில் உறுப்பினராகப் பணியாற்றுகிறார்.

ஜூன் 10,2018 அன்று, ஜெர்மனோட்டா ஐக்கிய நாடுகள் பொதுச் சபையில் தனது அறக்கட்டளை சார்பாக உரையாற்றினார். உலகளாவிய மனநலத்திற்கான ஐக்கிய முயற்சியைத் தொடங்கினார். மே 20,2019 அன்று, ஐக்கிய நாடுகள் அவையின் உலக சுகாதார அமைப்பு, மனநலத்திற்கான தூதராக நான்கு புதிய நல்லெண்ண தூதர்களில் ஒருவராக ஜெர்மானோட்டா இருப்பார் என்று அறிவித்தது.

 சொந்த வாழ்க்கை 
சிந்தியா ஜெர்மானோட்டா இணைய தொழில்முனைவோர் மற்றும் உணவக உரிமையாளரான ஜோசப் ஜெர்மானோடாவை மணந்தார். இந்த தம்பதியினருக்கு லேடி காகா  மற்றும் நடாலி என இரு குழந்தைகள் பிறந்தனர். கத்தோலிக்கரான இவர் நியூயார்க் நகரில் உள்ள புனித திருச்சபையில் ஒரு திருச்சபை உறுப்பினராக உள்ளார். 2017 ஆம் ஆண்டில், இவர் காகா: ஃபைவ் ஃபுட் டூ என்ற ஆவணப்படத்தில் தோன்றினார்.

 மேற்கோள்கள் 

பகுப்பு:ஐக்கிய அமெரிக்க உரோமன் கத்தோலிக்கர்கள்
பகுப்பு:இத்தாலிய அமெரிக்கர்கள்
பகுப்பு:பிரெஞ்சு அமெரிக்கர்கள்
பகுப்பு:ஆங்கில அமெரிக்கர்கள்
பகுப்பு:வாழும் மக்கள்
பகுப்பு:1954 பிறப்புகள்